145. löggjafarþing 2015–2016.

Þingskjal 978 — 600. mál.

Fyrirspurn

til heilbrigðisráðherra um einkarekstur heilsugæslustöðva.

Frá Sigríði Ingibjörgu Ingadóttur.

1.	Hverjar eru ástæður fyrir ákvörðun ráðherra um að bjóða út rekstur þriggja nýrra heilsu
gæslustöðva til einkaaðila, fremur en að styrkja opinberan rekstur heilsugæslunnar á höfuðborgarsvæðinu?

2.	Hvernig hyggst ráðherra tryggja samstarf og samvinnu milli einkarekinna stöðva og stöðva sem eru í opinberum rekstri og hafa haft margvíslegt samstarf um heilsugæslu
þjónustu sín á milli? Hvernig hyggst ráðherra tryggja að einkareknar stöðvar verði ekki aðgreindar þjónustueyjar" í heilbrigðiskerfinu sem geri heilsugæsluna brotakenndari og sundurlausari en henni er ætlað að vera?

3.	Er fyrirhuguðum einkareknum heilsugæslustöðvum ætlað að gegna sömu skyldum og heilsugæslustöðvum sem eru í opinberum rekstri, þ.m.t. að sinna heimahjúkrun, kennslu og þjálfun nema, vísindarannsóknum, læknisþjónustu á hjúkrunarheimilum og sérverk
efnum, svo sem sérhæfðum meðferðarteymum og félagsráðgjöf, sem heilsugæslunni eru falin á hverjum tíma?

4.	Hvernig hyggst ráðherra tryggja að rekstrarhagnaður einkarekinna stöðva skili sér inn í rekstur þeirra?

5.	Hvernig verður eftirliti með þjónustu einkarekinna heilsugæslustöðva háttað? Verða gæði hennar metin á heildstæðan hátt? Verður lagt mat á heildaráhrif einkarekinna heilsugæslustöðva á þjónustukerfi heilsugæslunnar á höfuðborgarsvæðinu?

Skriflegt svar óskast.